Ford Pinto

Ford Pinto adaolah namo sabuah oto nan di produksi sarato di jua dek parusahaan oto Ford Motor Company nan barado di kawasan Amerika utara. Oto ko mulai di jua ka pasa kandaraan mulai tahun 1971 hinggo tahun 1980. Samanjak parusahaan oto Ford Motor Company ko mamproduksi oto di tahun 1907, oto produksi nan banamo Ford Pinto ko tacataik marupoan oto nan babadan ketek sarato batipe subkompak atau oto nan bagian balakangnyo ketek nan pernah di produksi. Salamo ampia sapuluah tahun oto Ford Pinto di diproduksi, oto ko tajua sakitar 3 juta unit oto. Sahabih oto ko diproduksi di tahun 1980, produksi oto Ford di gantian dek generasi salanjuiknyo nan banamo oto Ford Escort pado nan mulai di produksi pado tahun 1981.

Awal mulo 
Pado awal mulonyo, oto ko di rancanaan di produksi dek negara Amerika nan batujuan untuak marespon banyak nyo katiko itu oto-oto impor dari lua nagari nan babadan ketek sarupo oto Volkswagen Beetle, oto dari Toyota ko oto Datsun. Sabab itulah parusahaan oto Ford ko mamproduksi oto nan babadan ketek. Tapeknyo pado tanggal 11 September 1970, oto Ford Pinto ko resmi di jua ka pasa. Oto ko paratamo kali juo di gunoan sabagai kandaraan pribadi dek pimpinan parusahaan oto Ford tasabuik.

Gambaran oto 
Sabalum di buek, oto ko alah di rancang dek parancang internal parusahaan Ford pado tahun 1968 nan kamudian rancangan ko di satujui dek Dewan Direksi Ford pado awal tahun januari 1969. Samanjak tahan awal hinggo oto ko salasai diproduksi hanyo butuah wakatu sakitar 25 bulan, labiah capek dari produksi parusahaan-parusahaan lain nan maabiahan wakatu produksi ko sampai 43 bulan. Presiden Ford katiko itu Lee Iacocca nio manjua oto Ford Pinto ko jo harago 2.000 dolar Amerika Serikat. Desain oto ko sarupo jo model oto nan taralah. Oto ko manggunoan masin inline-4 . Masin oto ko dipasang di bagian mungko oto nan lataknyo mamanjang. Oto manggunoak gigi manual jo gigi otomatih untuak manggarakan rodanyo.

Produksi oto 
Pambuatan oto tahun 1971 hinggo tahun 1983 marupoan pariode pambuatan oto Ford Pinto ko nan partamo. Oto nan resmi di jua ka pasa pado tanggal 11 September 1971 ko batipe oto sedan fastback. Satahun sasudah nyo oto nan dikaluan kamudian batipe sedan hatchback. Oto Ford Pinto ko partamo kali maluncua di festival Chicago auto show. Pado tanggal 29 Maret 1971, Ford manarik baliak oto nan alah diproduksinyo sabalum 19 Maret 1971, oto tasabuik bajumlah sakitar 220.000 oto Ford Pinto. Upayo tasabuik dilakuan untuak mangatasi masalah nan tajadi pado masin panyariang uok bahan baka nan bakamungkinan dapek tabaka dek karburator.

Produksi pariode ka duo dimulai pado tahun 1974 sampai 1978. Ado tadapek parubahan nan tajadi dibandiang jo oto nan sabalumnyo. Panambahan tasabuik iolah panambahan bember pado bagian balakang oto jo di mungko oto. Bamper nan di tambah tasabuik marupoan kabijakan nan di kaluan dek pamarintah satampek untuak saluruah oto nan di buek katiko itu. Salain tu, oto nan dibuek di pariode ko punyo pelek ban nan tabuek dari baja, adonyo alaram anti maliang di oto ko sarato jo cat oto nan kini labiah mangkilek.

Pariode terakhir dari produksi oto Ford Pinto ko iolah tahun 1979 hinggo 1980. Di periode ko tadapek banyak panyamparonan dari oto ko. Diantaronyo adolah lampu oto, lampu parkir oto, bantuak lua oto sarato jo isi dalam oto. Tahun 1980 ko marupoan tahun dimano akhiia dari produksi oto Ford Pinto ko.

Poto-poto oto

Rujuakan

Ford Motor Company
Amerika Sarikat